Missatge: Són molts els cops que he vist a gent indicar que el capitalisme és el sistema que ha provocat que es generin estats pobres, amb gran mortalitat infantil, altes taxes d'analfabetisme i una esperança de vida molt baixa.   El capitalisme és molt nou. I la forma autèntica sense colonialisme té quatre dies. I tot i així, encara no ha estat possible desplegar-lo als estats on l'analfabetisme és massa elevat o el govern és massa feble per a aplicar-lo. Però la pretensió de què ha estat la causa d'un empitjorament en la qualitat de vida de la gent del planeta no es veu reflectida en les dades dures i objectives.   En aquest vídeo de quatre minuts, el professor Hans Rosling de la universitat d'Estocolm demostra amb estadístiques els impressionants canvis en la millora del món que s'han donat en tot just 200 anys (no res en la història de la humanitat).   Qui tingui problemes amb l'anglès recordo que la bona gent del YouTube permet traduir els subtítols de l'anglès al català.   És un vídeo molt recomanable pel seu alt valor didàctic i per la seva elevada capacitat per ensenyar-nos quina ha estat l'evolució real del món.

Resposta: És normal que diguis aquestes glòries del capitalisme, només has viscut un sol sistema i aquest és el capital.   Però el que no entenc és com pots dir que el capitalisme sense colonialisme és nou, nosaltres som víctimes d'aquest capitalisme colonialista, tu perquè et penses que els Països Catalans romanem sota el jou espanyol ben entrat el segle XXI? Per simple interès econòmic, ens treuen moltíssim suc, i si això no és pel capitalisme, ja em diràs perquè és.   I més avall comentes que no és un vídeo adoctrinador, no ho és pas, no! Només faltaria que els economistes rics haguéssin de fer vídeos adoctrinadors per viure en el sistema que vivim, em sembla que molts ja esteu ben convençuts, bé, la majoria de la societat, la que no hi veieu res més enllà del nas i no us heu dignat a llegir altres alternatives al capitalisme, no et parlo del comunisme o l'anarquisme, hi ha altres alternatives.   Els nostres vídeos i llibres, mentre la societat sigui en la seva majoria, neoliberal, o sigui partidària del sistema actual, no seran mai dicàctics, seran sempre adoctrinadors. Maleïda societat que es conforma i no veu més enllà del seu nas consumista.